Derek Sivers

ČOKOĽVEK CHCETE

40 lekcií o novom type podnikania

Ukážka z elektronickej knihy

Derek Sivers: Čokoľvek chcete

Z anglického originálu vydaného vo vydavateľstve Portfolio/Penguin, New York 2015

Preložila Katarína Bartoňová, jazyková úprava: Jana Novomestská, grafická úprava: Ján Hanušovský.

Vydalo v roku 2020 Vydavateľstvo Bajkal ako svoju 2. publikáciu.

Slovak edition ©Vydavateľstvo Bajkal, 2020

Copyright: © Derek Sivers, 2011

All rights reserved including the right of reproduction in whole or in part in any form. This edition published by arrangement with Portfolio, an imprint of Penguin Publishing Group, a division of Penguin Random House LLC.

ISBN: 978-80-973439-2-7

www.knihybajkal.sk

vydavatelstvo@knihybajkal.sk

Vytvorenie elektronickej verzie Dibuk, s. r. o., 2020

Venované Sethovi Godinovi.

Táto kniha existuje len vďaka jeho povzbudeniu.

Desať rokov skúseností v jednej hodine

Pre mňa osobne boli roky 1998 až 2008 vzrušujúcou, divokou jazdou. Niečo, čo som začal ako malé hobby popri svojej kariére profesionálneho umelca, sa náhodou rozrástlo do veľkého biznisu, ktorý som po desiatich rokoch predal za 22 miliónov dolárov.

Keď sa ma ľudia pýtajú na skúsenosti, porozprávam im o nich. Ale mnohé sa dotýkajú aj vecí, ktoré som pokazil. Urobil som niekoľko naozaj veľkých chýb.

Keď sa ma ľudia pýtajú na radu, na to, ako sa majú vysporiadať s určitou situáciou vo svojom živote alebo v podnikaní, vysvetlím im, aký prístup by som zvolil ja. Ale môj prístup je len jedna z možností, ako niečo dosiahnuť, vždy sa dá k veci postaviť aj úplne opačne.

Netvrdím, že každý by mal byť ako ja. Čo môže fungovať mne, nemusí fungovať inému. Ale dosť ľudí má názor, že moje skúsenosti a ponaučenia, ktoré som získal počas svojho podnikania stoja za to, aby som sa o ne podelil, tak tu sú.

Tu nájdete to najpodstatnejšie, čo som sa naučil za desať rokov, napísané tak, aby ste to stihli prečítať za hodinu.

Dúfam, že tieto myšlienky budú pre vás užitočné, či už pri podnikaní, alebo v osobnom živote. Tiež predpokladám, že s niektorými z nich nebudete súhlasiť. Ak sa tak stane, dúfam, že mi o tom napíšete v e-maili, pretože to sú moje najobľúbenejšie chvíle (považujem sa skôr za študenta ako za guru).

Čo je váš kompas?

Väčšina ľudí nevie, prečo robia to, čo robia. Napodobňujú ostatných, idú s prúdom a po vyšliapaných chodníkoch bez toho, aby si našli vlastnú cestu. Strávia desaťročia dosahovaním niečoho, o čom ich niekto presvedčil, že to majú chcieť bez toho, aby si uvedomili, že ich to neurobí šťastnejšími.

Neľutujte na svojej smrteľnej posteli, že ste prepásli svoj jediný život. Že ste uprednostnili malé rozptýlenia pred veľkými snami. Zistite, čo je vaša osobná filozofia, čo vás robí šťastným a čo má pre vás hodnotu.

V nasledujúcich príbehoch si všimnete niekoľko spoločných tém. Ide o moje ponaučenia z obdobia tých desiatich rokov, keď som založil a riadil svoj biznis.

- Podnikanie nie je o peniazoch. Je to o plnení snov ostatným aj sebe.

- Založenie firmy je skvelý spôsob, ako môžete zlepšiť svet a zároveň aj seba.

- Keď vytvárate firmu, vytvárate utópiu. Je to miesto, kde navrhujete svoj dokonalý svet.

Koniec ukážky

Table of Contents

Titulná strana

Tiráž

Rast spoločnosti CD Baby

Desať rokov skúseností v jednej hodine

Čo je váš kompas?